Нобэрэ Пщэдейрэ
Гъатхэпэм и 19,
махуэку
Iуэхутхьэбзэ зыхуащIэм и дунейпсо махуэщ
Урысей Федерацэм и псыщIагъырыкIуэ кхъухьхэм къулыкъу щызыщIэхэм я махуэщ. 1906 гъэм пащтыхь Николай ЕтIуанэм унафэ къыдигъэкIащ Балтие тенджызым и псыщIагъырыкIуэ къарухэр къызэгъэпэщыным теухуауэ.
1474 гъэм IэмэпсымэщIэхэр къэзыгупсысахэм, къэхутэныгъэщIэхэр езыгъэкIуэкIахэм яхуэгъэза хабзэщIэ Венецием къыщащтащ — авторым и хуитыныгъэхэр хъумэным хуэунэтIауэ дунейм япэ къытехьа законщ ар.
1899 гъэм Урысейм щыяпэу Санкт-Петербург къыщызэIуахащ «ДэIэпыкъуэгъу псынщIэм» и станц.
1922 гъэм Москва и Шаболовкэ щIыпIэм лэжьэн щыщIидзащ радионэтынхэр «зэбгрызых», къэралым щынэхъ лъагэ дыдэ Шуховэ чэщанэм. Абы метри 160-рэ и лъагагът.
1958 гъэм Страсбург къалэм (Франджы) къыщызэIуахащ Европарламентым и япэ зэIущIэр.
1999 гъэм Осетие Ищхъэрэ-Аланием и къалащхьэ Владикавказ и Бэзэр нэхъыщхьэм террорист Iуэхугъуэ щалэжьащ. Абы цIыху 52-рэ щыхэкIуэдащ, 300-м нэблагъэм фэбжь зэмылIэужьыгъуэхэр щыхахащ.
И ныбжьыр илъэс 90 ирокъу композитор, Урысей Федерацэм щIыхь зиIэ и артист Къэшыргъэ Билал.
КъэфакIуэ, Къэбэрдей-Балъкъэрым щIыхь зиIэ и артисткэ Дзыхь-мыщI Зарэ къыщалъхуа махуэщ.
Дунейм и щытыкIэнур
«pogoda.yandex.ru» сай-тым зэритымкIэ, республикэм пшэр техьэ-текIыу щыщытынущ. Махуэм хуабэр градуси 5 — 6, жэщым градус 0 щыхъунущ.
Гъатхэпэм и 20,
мэрем
Насыпым и дунейпсо махуэщ
Астрологием и дунейпсо махуэщ
Франкофонием (франджыбзэм щрипсалъэ щIыналъэхэм я зэгухьэныгъэм) и махуэщ. Абы хохьэ къэрал 56-рэ.
Социальнэ лэжьыгъэм и дунейпсо махуэщ
Лы мышхыным и дунейпсо махуэщ
1535 гъэм Урысейм япэ дыдэу ахъшэр щахъуэжащ.
Илъэс бгъущI ипэкIэ Москва щыIэ авиацэ институтыр (МАИ) къызэIуахащ.
1933 гъэм ВКП(б)-м и ЦК-м унафэ къищтащ Москва метрополитен щыухуэным и IуэхукIэ.
1944 гъэм Дохъушыкъуей спирт заводым, зэрагъэпэщыжа нэужь, лажьэу щIидзэжащ.
1992 гъэм «Урысей Федерацэм и ЛIыхъужь» цIэмрэ «Дыщэ вагъуэ» медалымрэ ягъэуващ.
Къызэралъхурэ илъэси 110-рэ ирокъу «ЩIыхь» орденым и нагъыщищри зыхуагъэфэща Мусэ Менлы.
1967 гъэм къалъхуащ композитор, Къэрэшей-Шэрджэсым гъуазджэхэмкIэ щIыхь зиIэ и лэжьакIуэ Абдокъуэ Юрэ.
Дунейм и щытыкIэнур
«pogoda.yandex.ru» сайтым зэритымкIэ, республикэм пшэр техьэтекIыу щыщытынущ. Махуэм хуабэр градуси 9 -10, жэщым градуси 4 — 5 щыхъунущ.
Зыгъэхьэзырар
ХЬЭТАУ
Ислъамщ.
